Ek is bly om te sien dat die boog manne nie lus is om van mekaar te verskil soos die geweer manne nie.
Lang afstand jag is seker maar 'n persoonlike ding met persoonlike reels. Wat ek die laaste tyd sien en hoor is dat langafstand jag 'n stille dood gesterf het aan die boog kant. Daar is nog steeds manne wat skiet op 50 -60 meter maar hulle is aan die min kant. Met die wildspryse neem ek hulle ook nie kwalik nie.
Die groot verskil vir my tussen boogjag en geweerjag is dat 100m by boogjag baie baie ver is. Dis vir my soos 800m met 'n geweer.
Op 100m is die dier se sintuie nog gespan soos kitaar snare en is nog super skerp. Jy moet jou storie en toerusting ken. 'n Boogjagter is dit nie aanvallend as een man vir die ander boogjagter se dat verskiet oneties is nie. Die manne is meer gemaklik met mekaar se siennings.
Ek is ook bly dat die boogmanne 'n geweerman mooi verduidelik sonder om hom aan te val. Dit bevorder boogjag in die algemeen.
Beperk jou skote tot 'n afstand waar jy baie vertroue het en ek meen vertrou. Jy moet heeldag en aldag jou pyle goed en akkuraat in die teiken kan skiet ongeag wind en weer toestande.
Dit tel ook by jag. Skiet 'n setup wat jy en jou ligaam gemaklik mee is. Vir my is dit die begin van 'n etiese boogjagter wat hou by reels en 'n sportman wat gaan wen.
Ek stem saam oor die hoe ponde. As jy nie dit gewoond is nie of nie van nature sterk is nie, kan dit 'n probleem wees as jy gewoond is aan 70pond maar nou moet anker op 80 pond. Vir my persoonlik voel ek meer stabiel met 90pond as met 70 pond, maar ek dink dit is weer 'n uitsondering
Dis baie waar wat jy hier sê! Met bokkoors inaggeneem, is selfs 'n 20m skoot uit 'n hide soms te ver! My eerste skoot uit 'n hide uit op 20y, het ek die rooibok heeltemal mis geskiet, want in die hitte van die oomblik het ek vergeet om deur die peep te kyk...
Met 'n boog is enige jagafstand verder as 40y vir my (persoonlik) net te ver! Daar is net te veel goed wat kan verkeerd loop op daai afstand! Toe ek vir fields geoefen het, het ek altyd op die plaas op 100m geoefen en as die wind effens waai en jy is nie voorbereid daarop nie, mis jy 'n gewone bud op 100m...
Henk, ek kan nie presies onthou nie! Dit was daai ACE breinaalde met 'n 85gr punt en 28" lank uit 'n Hoyt Vantage X8 op 60#. Ek dink dit was onder 300gr...
Ek praat darem nou nie van 'n gewone windtjie nie, ek praat van daai tipiese Augustusmaand winde wat rustig waai en jou dan skielik verras...
Jaco ek stem saam met die ouens hierbo ivm kinetiese energie. My buffeljag het ek maande voor die tyd wiskundig tot die naaste twee desimale uitgewerk. Elke moontlike veranderlike en faktor het ek in die formules ingebou. Ek het 'n hele paar bladsye in my moleskine notaboekie gemaak. Ek het gaan skiet en weer formules uitprobeer en weer gaan skiet en weer sommetjies gemaak. Om eerlik te wees dit was vrek lekker. Ek het twee dae voor my jag by Mielie by Flatland Archery my afstande gaan inskiet. Ek het in die reen gestaan en skiet en toe na 'n butt geskiet wat ek aangeneem het die 40m butt was en toe eintlik die 60m butt was. My 744gn full metal jacket pyle het net net onderdeur die butt geskiet en in die gras verdwyn. Mielie het hulle met sy metaalverklikker gekry en ons het hulle 4 duim onder die grond uitgegrawe nadat hulle 'n redelike ent vorentoe ondergronds beweeg het. Geen gradeboog nodig nie Jaco, anders sou hulle nie verdwyn het nie. Ek het toe eers besef hoeveel energie daai pyl steeds besit na 60m se vlug. My buffel se skoot waar ek deur haar blad geskiet het en ribbes gemis het, het ons die pyl twintig tree agter haar opgetel. Ek het ook twee jaar terug 'n Elandkoei in die Karoo geskiet op twintig meter. My boog was op 60 pond en ek het dwarsdeur haar geskiet met 'n 400gn pyl. Die spoed is nie daar nie en dus sal ek nie verder as dertig meter jag nie. Ek sal verder skote skiet as my bok gekwes is of so iets. Ek het geoefen vir my buffel tot op 50m, maar die aand voor die jag die 40m en 50m pennetjies afgehaal en besluit as ek nie 30m van haar af kom nie dan skiet ek nie. My eerste dubbel longskoot was op 31m. Ek het met ingang en uitgang deur rib geskiet en die punt het anderkant deur die vel deur gedruk. My tweede(onnodige) skoot met drie swaar kaliber gewere op haar gerig was op 27m en het deur haar gefluit met 'n gejuig. Teen hierdie tyd was albei longe redelik vol bloed en toe ek haar hart se plumbing wegvat met die tweede pyl toe lyk dit soos 'n brandslang wat jy oopmaak in haar bek. Ek was bly oor skoot nr 2, want dit was 'n kwessie van sekondes toe le sy en gee haar death bellow en alles was oor. Op youtube het ek al 'n olifantjag gesien waar die jagter ook dwarsdeur die olifant geskiet het. Jy kan die pyl aan die anderkant sien uitkom en verder vlieg. Jaco koop vir jou 'n bogie man dan skiet ons saam. Ek het vir Zack leer skiet en toe kon hy darem SA oor die water gaan verteenwoordig, of wat se ek alles Zack? Om op te som dit is nie hoe lank die pyl vat om tot by die bok te kom nie, dit is hoeveel kinetiese energie dit steeds het wanneer dit by die bok kom. As die jagter te ver geskiet het en die bok het al omgedraai, dan gaan al daardie energie die verkeerde plek tref en die interne teiken mis. Jy doen hierdie dier 'n groot onreg aan en jy gaan HOPELIK soos 'n rimpelkring voel, want jou jag het nou sopas begin, waar 'n nader skoot jou jag nou kon beeindig het.
Henk jy het die goue woorde gebruik naamlik dat jy jou toerusting ken en dus ook jou vermoe en beperkings